cyanic-selkie/wikianc huggingface dataset:
Rudolf Carnap
Lewe
In 1921, het Carnap met Bertrand Russell begin korespondeer. Russell het per hand lang gedeeltes vanuit sy Principia Mathematica aangehaal vir Carnap, aangesien nie hy of die Universiteit van Freiburg die aankoop van dié werk kon bekostig nie. In 1924 en 1925 woon hy seminaars by wat gelei is deur Edmund Husserl, die stigter van fenomenologie. Hy gaan voort om oor fisika vanuit 'n logiese positivistiese perspektief te skryf.
Carnap ontdek 'n geesgenoot toe hy Hans Reichenbach in 1923 tydens 'n konferensie ontmoet. Reichenbach stel Carnap voor aan Moritz Schlick, 'n professor aan die Universiteit van Wene. Schlick bied Carnap ’n pos aan en hy aanvaar dit in 1926. Carnap sluit aan by 'n informele groep Weense intellektuele wat later bekend sou word as die Weense Sirkel onder leiding van Moritz Schlick. Ander lede van die Weense Sirkel sluit in Hans Hahn, Friedrich Waismann, Otto Neurath, Herbert Feigl, en somtyds Hahn se student Kurt Gödel. Wanneer Ludwig Wittgenstein Wene besoek het hy en Carnap bymekaargekom. Carnap (met Hahn en Neurath) skryf die 1929 manifes van die Weense Sirkel en (met Hans Reichenbach) stig die filosofie joernaal Erkenntnis.
In 1928 publiseer Carnap twee belangrike boeke:
In Februarie 1930 het Alfred Tarski lesings in Wene aangebied. In November 1930 het Carnap besoek gebring aan Warskou, Pole. Tydens die geleenthede het hy baie geleer van Tarski se teoretiesemodel benadering tot semantiek. In 1931 word Carnap aangestel as Professor aan die Duitstalige Universiteit van Praag. Daar skryf hy die boek wat hom die mees bekende logiese positivis en lid van die Weensesirkel maak naamlik, Logiese Sintaks van Taal ("Logische Syntax der Sprache"), gepubliseer in 1934. In 1933, besoek Willard Van Orman Quine Carnap in Praag en word Carnap se werk in detail bespreek. So word 'n lewenslange wedersydse respek begin wat self latere verskille oor filosofiese gevolgtrekkings sou oorleef.
Carnap, het geen illusies gehad oor wat deur die Derde Ryk op Europa losgelaat sou word nie. Sy sosialisties en pasifistiese sieninge het hom 'n teiken gemaak en hy emigreer na die VSA in 1935. Hy word 'n genaturaliseerde VSA burger in 1941. Intussen terug in Wene is Moritz Schlick in 1936 in 'n sluipmoord vermoor. Carnap was van 1936 tot 1952, 'n filosofie professor aan die Universiteit van Chicago. Danksy Quine het Carnap van 1939-41 by Harvard deurgebring waar hy weer verenig is met Tarski.
Na hy verbonde was aan die Institute for Advanced Study aan Princeton, sluit hy aan by die filosofie department van UCLA in 1954. Hy het vroeër 'n soortgelyke aanbod van die Universiteit van Kalifornië van die hand gewys aangesien hy 'n McCarthy-era lojaliteitseed sou moes onderteken, 'n praktyk wat hy in beginsel teengestaan het. Terwyl hy aan UCLA was skryf hy oor wetenskaplike kennis, die analitiese-sintetiese digotomie, en die verifiëeringsbeginsel. Sy skryfwerk oor termodinamika en die beginsels van waarskynlikheid en induksie is eers na sy dood gepubliseer.
Carnap leer Esperanto toe hy veertien jaar oud was en het reg deur sy lewe simpatiek teenoor die taal gestaan. Hy het later 'n Wêreld Kongres van Esperanto bygewoon en het die taal gebruik tydens sy reise.
Carnap het vier kinders uit sy eerste huwelik gehad wat in 1929 in 'n egskeiding geëindig het. Sy tweede vrou het in 1964 selfmoord gepleeg.
Denke
Volgens Carnap is 'n wetenskaplike teorie 'n geinterpreteerde aksiomatiese formele stelsel. Dit bestaan uit:
Soos uit bogenoemde blyk het Carnap filosofie geinterpreteer as logiese analise. Hy was primêr betrokke by die analise van die wetenskaptaal aangesien hy gereken het dat die empiriese stellings van wetenskap die enigste feitelike betekenisvolle stelling is. As empirkus neem hy aan dat kennis uiteindelik aan die sintuiglike ervaring ontleen is. Aanvanklik postuleer Carnap absolute sekerheid aangaande sintuiglike ervaring, en beantwoord die vraag na absolute sekerheid met: "sekerheid is kennis wat op metodiese korrekte wyse ontleen is aan 'n volkome versekerde empiriese uitgangspunt".
Om twyfel aangaande die empiriese uitgangspunt uit te skakel was dit vir Carnap nie genoeg om 'n uitspraak gebaseer op sintuiglike waarneming as sodanig geldig te verklaar nie. Byvoorbeeld: "ek sien 'n glas melk" is rede tot twyfel, terwyl: "ek het 'n sintuiglike indruk van iets wits", laat geen twyfel toe nie. Onmiddellike sintuiglike indrukke is wel geskik om as 'n uitgangspunt te dien.
Vervolgens katalogiseer Carnap empiriese begrippe wat veronderstel om van 'n absolute sekere empiriese uitgangspunt afgelei word. Vir begrippe wat geskik was om sintuiglike indrukke te beskryf, stel hy uitsprake op waarin uitsluitend grondbegrippe voorkom. Omdat die konstitutionele definisies volkome seker is, was dit vir Carnap moontlik om met sekerheid vas te stel of iets waar was of onwaar.
Desmanthus
Desmanthus is 'n genus van sponsdiere uit die klas van die Demospongiae (gewone sponse).
Aaron Abrams
Aaron Abrams (gebore 12 Mei 1978) is 'n Kanadese akteur, vervaardiger, en skrywer. Hy is bekend vir sy rolle in die rolprente YPF (2007) en Closet Monster (2015), en in die televisiereekse Hannibal (2013) en Blindspot (2015).
Desmanthus incrustans
Die spons behoort tot die genus Desmanthus en tot die familie Desmanthidae. Die wetenskaplike naam van die spesie is die eerste keer geldig gepubliseer in 1889 deur Topsent.
Mary Jane Croft
Mary Jane Croft (15 Februarie 1916 – 24 Augustus 1999) was 'n Amerikaanse aktrise. Sy was bekend vir haar rolle in die televisiereekse I Love Lucy (1951), Our Miss Brooks (1952), The Lucy Show (1962), en Here's Lucy (1968).
Chobe-sandbabertjie
Die Chobe-sandbabertjie (Zaireichthys dorae) is 'n varswater vis wat voorkom Okavangorivier, Kwandorivier, Choberivier en boonste gedeelte van die Zambezirivier-stelsel. In Engels staan die vis bekend as die Chobe sand catlet.
Voorkoms
Die vis het 'n lang, tapse lyf en daar is drie pare baarde om die mond. Die kop is kort en die oë rond. Die vis is deurskynend met spikkels en met klein bruin vlekke op en word tot 25 mm lank.
Habitat
Hulle leef in fyn sand areas waar hulle hul self begrawe sodat slegs die oë uitsteek.
Tupac Shakur
Tupac Amaru Shakur (16 Junie 1971 – 13 September 1996), onder sy verhoognaam bekend as 2Pac (of eenvoudig Pac) en Makaveli, was 'n Amerikaanse kletskunstenaar. Meer as 75 miljoen van Shakur se plate is al wêreldwyd verkoop, wat hom een van die kommersieel suksesvolste musiekkunstenaars ter wêreld maak. Rolling Stone Magazine het hom as die 86ste Grootsste Kunstenaars van Alle Tye benoem.
Nie-net was Shakur 'n topverkopende kletskunstenaar nie, want daarbenewens was hy ook akteur en sosiale aktivis. Die meeste van Shakur se lirieke handel oor grootword tussen die geweld en swaarkry in die ghetto's, rassisme, probleme met die samelewing en konflikte met ander kletskunstenaars tydens die Ooskus-Weskus-hiphopwedywer. Shakur was aanvanklik 'n toergesel en agtergronddanser vir die alternatiewe hiphopgroep Digital Underground.
Geweld was 'n tema nie net in sy kuns nie, maar ook in sy lewe. In November 1993 is hy van seksuele aanranding aangekla en is hy gevolglik 'n een-en-'n-half tot vier-en-'n-half jaar tronkstrafvonnis opgelê. Op 7 September 1996 is Shakur in Las Vegas in Nevada geskiet. Hy is na die Universiteit van Nevada se mediese sentrum geneem waar hy aan long- en hartversaking op 13 September oorlede is.
Gladiolus fourcadei
Gladiolus fourcadei is 'n meerjarige plant en geofiet wat tot die genus Gladiolus behoort. Die plant is endemies aan die Oos-Kaap en Wes-Kaap. Die plant se habitat is voortdurig besig om te verklein weens 'n verskeidenheid redes onder andere oorbeweiding, bosbou aktiwiteite, indringerplante en te veel bosbrande.
Die spesie is vernoem na Henri Georges Fourcade.
Nicole Eggert
Nicole Eggert (gebore 13 Januarie 1972) is 'n Amerikaanse aktrise. Sy is bekend vir haar rolle in die rolprent The Haunting of Morella (1990) en in die televisiereekse Charles in Charge (1984) en Baywatch (1989).
Aamina Sheikh
Aamina Sheikh (gebore 29 Augustus 1981) is 'n Amerikaanse aktrise. Sy is bekend vir haar rolle in die rolprente Armaan (2013), Josh (2013), en O21 (2014), en in die televisiereeks Daam (2010).
Claudia Cron
Claudia Cron is 'n Amerikaanse aktrise. Sy is bekend vir haar rolle in die rolprent Diner (1982) en in die televisiereekse Walt Disney's Wonderful World of Color (1954), Magnum, P.I. (1980), en Remington Steele (1982).
Desmanthus levii
Desmanthus levii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmanthus en tot die familie Desmanthidae. Die wetenskaplike naam van die spesie is die eerste keer geldig gepubliseer in 2000 deur Van Soest & Hajdu.
La Spezia
La Spezia is die hoofstad van die gelyknamige Italiaanse provinsie en met sowat 95 000 inwoners die tweede grootste stad van Ligurië. Sy seehawe trek voordeel uit 'n beskermde ligging in die Golf van La Spezia.
Geskiedenis
Ná sy inlywing by die Koninkryk Sardinië deur 'n besluit van die Kongres van Wene het La Spezia vinnig gegroei, veral nadat die vlootbasis van Genua na La Spezia verskuif is.
Die stad en sy hawe, wat deur die Duitse Vloot gebruik is, is tydens die Tweede Wêreldoorlog deur geallieerde bomaanvalle verwoes. Vandag is La Spezia die tweede belangrikste vlootbasis van Italië na Taranto.
Ekonomie
Die hawe en skeepswerwe vorm die ekonomiese basis van die stad. Danksy die nabygeleë Cinque Terre speel ook die toerisme 'n belangrike rol. Teen die Magramonding oos van La Spezia lê die bouvalle van die Romeinse stad Luni, wat in die antieke tydperk sy naam aan die baai verleen het (Portus Lunae). Die dorpe Biassa, Campiglia en Marinasco in die omgewing van La Spezia is gewilde toeristebestemmings.
BenStof
BenStof is 'n Afrikaanse sanger. Hy het in 2007 sy eie album getiteld BenStof OntPlof vrygestel, wat hy oor die Internet bemark.
Diskografie
BesStof se albums:
Gladiolus geardii
Gladiolus geardii is 'n meerjarige plant en geofiet wat tot die genus Gladiolus behoort. Die plant is endemies aan die Oos-Kaap waar dit in die Baviaanskloof-, Groot Winterhoek-, Kouga- en Van Stadensrivierberge voorkom. Die plant het groot gedeeltes van sy habitat afgestaan vir die aanlê van plantasies. Indringerplante soos eucalyptus en pinus-spesies bly 'n bedreiging.
Maximilian Schell
Maximilian Schell (Wene, 8 Desember 1930 - Innsbruck, 1 Februarie 2014) was 'n Oostenryks-Switserse akteur, regisseur, en vervaardiger.
Schell is gebore in Wene en het grootgeword in Zürich. Hy het 'n ouer suster, Maria Schell, gehad. Sy het opgang in die rolprentbedryf gemaak in die 1950's, maar daarna agteruitgegaan weens 'n neurologiese steuring. Van 1955 af het hy in rolprente gespeel. Schell het sy rolprentdebuut in 1958 gemaak in The Young Lions. Vir sy rol in die rolprent Judgment at Nuremberg (1961) het hy 'n Oscar vir die beste akteur gekry.
Schell is oornag oorlede in die Oostenrykse stad Innsbruck ná 'n "skielike en ernstige siekte", aldus sy agent, Patricia Baumbauer.
Johan du Plooy
Johan du Plooy (1926–2011) was 'n Suid-Afrikaanse akteur. Hy werk aanvanklik as 'n verkeersbeampte in Johannesburg en moes Jamie Uys vir 'n oortreding voorkeer. Jamie het gedink hy het potensiaal, en hom 'n rol in een van sy rolprente aangebied. Hy was veral bekend vir sy rolle in die prente Dirkie, Liefde vir Lelik en Lelik is my offer.
Birmingham
Birmingham (Engels: [ˈbɜːrmɪŋəm], ) is 'n stad en 'n metropolitaanse gebied (borough) in die westelike Middelland van Engeland. Birmingham is die naasgrootste stad in die Verenigde Koninkryk en was voorheen ’n vuil nywerheidstad, maar is deesdae ook ’n sentrum vir kuns en klassieke musiek. Histories was dit een van die vernaamste spilpunte van die Industriële Rewolusie in Groot-Brittanje gewees.
Die stad is in die verlede ook die "wêreld se werkwinkel" en "die stad van 'n duisend ambagte" genoem. Birmingham het van 'n onbenullige nedersetting, waarvan die waarde in Willem die Veroweraar se Domesday Book van 1086 op slegs £1 beraam is, tot die tweede belangrikste stad in die Britse Ryk met 'n bevolking van meer as een miljoen gegroei. Die merkwaardige ekonomiese ontwikkeling het in 1154 begin toe die status van markdorp aan Peter de Birmingham se klein nedersetting toegeken is. Die sentrale markplein, die driehoekige Bull Ring, met die St. Martins-parogiekerk in sy middel, het vervolgens tot 'n beduidende handelsplek ontwikkel.
In die middel van die 19de eeu het Birmingham nog eens 'n baanbrekersrol in 'n verskeidenheid velde soos politieke hervorming, opvoeding en munisipale administrasie gespeel. In die 20ste eeu het Birmingham teenspoed begin ervaar. Groot dele van die middestad is in die Tweede Wêreldoorlog deur Duitse bomme vernietig, terwyl die stad ná 1945 'n simbool van mislukte stadsbeplanning geword het. Die motorbedryf het in die 1960's en 1970's van Birmingham 'n soort "Britse Detroit" gemaak en tienduisende werkgeleenthede geskep, maar dit is uiteindelik deur strydlustige vakbondleiers en onbekwame bestuurders vernietig. Dit was die beginpunt van 'n tydperk van deïndustrialisasie wat baie inwoners werkloos gelaat het. Toe die Britse motorbedryf 'n nuwe groeifase begin beleef het, kon Birmingham nie meer voordeel daaruit trek nie.
Birmingham het baie pogings onderneem om sy handels- en toerismebedryf te ontwikkel, en al was hulle suksesvol, was groei in hierdie sektore nie naastenby groot genoeg om vir die verlies aan industriële werkgeleenthede te vergoed nie. Volgens skattings het 61 000 werkgeleenthede tussen 1998 en 2008 in die privaat sektor verlore gegaan.
Die huidige City of Birmingham is die tweede grootste stad in die Verenigde Koninkryk ná die hoofstad Londen met 'n bevolking van 1 141 816 (skatting teen middel 2019) en kernstad van die land se tweede grootste metropolitaanse gebied met 4,3 miljoen inwoners. Birmingham maak daarnaas deel uit van die West Midlands-agglomerasie (West Midlands conurbation) met 2 919 600 inwoners wat naas twee stede (Birmingham en Wolverhampton) 'n aantal groot nedersettings in die omgewing soos Solihull en Wolverhampton asook die nedersettings van die Black Country insluit.
Birmingham is 'n multikulturele stad, en sowat dertig persent van sy inwoners is van nie-blanke afkoms. Volgens die sensus van 2001 is 70,4 persent van die bevolking blankes (waarvan 3,2 persent Iere), 19,5 persent Asiërs of Asiatiese Britte, 6,1 persent Swartes of Britse Swartes, 0,5 persent Han-Chinese en 3,5 persent van gemengde of ander herkoms.
Birmingham was een van die gasheerstede tydens die FIFA Sokker-Wêreldbekertoernooi in 1966, die krieketwêreldbekertoernooie in 1975, 1979, 1983, 1999 en 2019, die Kampioentrofeë in 2004, 2013 en 2017, die Rugbywêreldbeker 2015, asook die Statebondspele 2022.
Patrick J. Adams
Patrick J. Adams (gebore 27 Augustus 1981) is 'n Kanadese akteur, vervaardiger, en regisseur. Hy is bekend vir sy rolle in die rolprente Old School (2003) en 6 Month Rule (2011), en in die televisiereekse Suits (2011) en Legends of Tomorrow (2016).
Desmanthus meandroides
Desmanthus meandroides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmanthus en tot die familie Desmanthidae. Die wetenskaplike naam van die spesie is die eerste keer geldig gepubliseer in 2000 deur Van Soest & Hajdu.
Jennifer Ehle
Jennifer Ehle (gebore 29 Desember 1969) is 'n Amerikaanse aktrise. Sy is bekend vir haar rolle in die rolprente Zero Dark Thirty (2012), Little Men (2016), en A Quiet Passion (2016).
Gladiolus goldblattianus
Gladiolus goldblattianus is 'n meerjarige plant en geofiet wat tot die genus Gladiolus behoort. Die plant is endemies aan die Demokratiese Republiek die Kongo.
Bolivië
Bolivië (Aymara: Wuliwya Suyu; Guaraní: Tetã Volívia; Quechua: Bulibya Mamallaqta; Spaans: Bolivia; genoem na Simón Bolívar), amptelik die Plurinasionale Staat Bolivië (Aymara: Wuliwya Suyu; Guaraní: Tetã Blúrinasionál Volívia; Quechua: Buliwya Achka Nasyun Mama Llaqta; Spaans: Estado Plurinacional de Bolivia), is 'n landingeslote land in Suid-Amerika. Bolivië beslaan 'n oppervlakte van 1 098 581 km² en het 'n bevolking van 11 428 245 in 2019 gehad. Bolivië is landgebonde en word begrens deur Brasilië in die noorde en ooste, Paraguay en Argentinië in die suide, asook Chili en Peru in die weste. Die hoofstad is Sucre (regterlik), die regeringsetel is La Paz (administratief) en die grootste stad is Santa Cruz.
Die Andesgebergte strek van noord na suid deur die weste van die land. Die land het ook ’n hooglandplato (Altiplano), heuwels en laagliggende vlaktes in die Amasonekom. Die gebied was eens deel van die Inkaryk en is in die 16de eeu deur die Spanjaarde verower. In 1825 het Bolivië onafhanklik geword.
Dit is ’n ontwikkelende land met heelwat minerale, veral tin, en is bekend vir sy kulturele diversiteit.
Bedryfsielkunde
Bedryfsielkunde is 'n vakgebied wat toegespits is op hoe persone in die konteks van 'n organisasie funksioneer. 'n Bedryfsielkundige moet antwoorde vind op vrae soos: Waarom voel iemand aangetrokke tot 'n sekere loopbaan? Hoe keur bedrywe geskikte kandidate? Watter psigologiese toetse word gebruik? Wat motiveer mense in hul werk? Wat bepaal iemand se tevredenheid of ontevredenheid in 'n werkskonteks?
Hierdie rigting bied deur middel van modelle en navorsing die prosesse aan wat binne 'n organisasie afspeel en hoe om hierdie prosesse uiteindelik te verbeter.
Desmanthus rhabdophorus
Desmanthus rhabdophorus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmanthus en tot die familie Desmanthidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Dayo Ade
Dayo Ade (gebore 1972) is 'n Kanadese akteur. Hy is bekend vir sy rolle in die rolprent Unthinkable (2010) en in die televisiereekse Degrassi High (1987), CSI: NY (2004), en Lost (2004).
Theodore Freeman
Theodore Cordy "Ted" Freeman (* 18 Februarie 1930 – † 31 Oktober 1964; Kaptein, Amerikaanse Lugmag), was 'n Amerikaanse lugvaartingenieur, toetsvlieënier en Nasa-ruimtevaarder. Hy sterf egter in 'n ongeluk met sy T-38 straalvliegtuig en word daarmee die eerste ongeval van Nasa se ruimtevaarderkorps.
Gedurende die oggend van 31 Oktober 1964 vlieg Freeman terug vanaf die McDonnell-Douglas opleidingsfasiliteit in St. Louis, Missouri. Gedurende sy finale aanloop by die Ellington lugmagbasis, Houston, Texas, vlieg 'n gans by die bakboordluginlaat in en veroorsaak dat die enjin onmiddellik faal. Die insident is deur twee persone vanuit die lughawebeheertoring aanskou. Die vliegtuig het onmiddellik op sy romp geland, kort van die basis en het op 'n publieke hoofweg beland. Die vliegtuig het in stukke opgebreek, maar die twee persone het nie gesien dat Freeman uitgeskiet het nie.
Hy was gekeur vir die Ruimtevaardergroep 3-inname.
Sosiale sielkunde
Sosiale sielkunde is die studie van die mens in werklike, geïmpliseerde of verbeelde interaksie met ander mense. Onder hierdie rigting word terreine soos groepsdinamika, houdings, sosiale kognisie en emosies in groepsverband bestudeer.
Persone wat belangrike bydraes gelewer het tot die sosiale sielkunde is Fritz Heider, Robert Zajonc en Erving Goffman.
Lisa Eichhorn
Lisa Eichhorn (gebore 4 Februarie 1952) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Cutter's Way (1981), The Vanishing (1993), The Talented Mr. Ripley (1999), en About Time (2013).
Die professor en die prikkelpop
Die Professor en die Prikkelpop is 'n Afrikaanse rolprent wat in 1967 deur Mimosa Films vervaardig en uitgereik is. Die rolprent is ook vrygestel as "The Professor and the Beauty Queen". Jamie Uys was die regisseur en het ook die manlike hoofrol gespeel. Dit was Uys se eerste rolprent vir Mimosa Films.
Genre
Die rolprent is 'n komedie. Dit het geen ouderdomsperk en is geskik vir die hele gesin.
Henrietta Crosman
Henrietta Crosman (2 September 1861 – 31 Oktober 1944) was 'n Amerikaanse aktrise. Sy was bekend vir haar rolle in die rolprente The Unwelcome Mrs. Hatch (1914), The Royal Family of Broadway (1930), The Right to Live (1935), en Charlie Chan's Secret (1936).
Die professor en die prikkelpop
Hoofrolspelers
Die hoofspelers is:
Storielyn
’n Verstrooide professor, Hans Botha (Jamie Uys), is ’n beoordelaar in ’n skoonheidswedstryd wie se seun ontvoer word. Daar is ook gevegte en wedywering tussen die deelnemers, terwyl die professor lelik kleitrap.
Rocco de Villiers
Rocco de Villiers (gebore 3 Januarie 1970 in Kaapstad) is bekende Suid-Afrikaanse pianis. Hy was ook in kykNET se TV-program, Klop die Klawers te sien gewees.
Filippynse See
Die Filippynse See (Engels: Philippine Sea, Japannees: フィリピン海, Chinees: 菲律宾海, Tagalog: Dagat Pilipinas) is 'n see van die Stille Oseaan tussen die Japanse eilande Ryukyu, Kioesjoe, Honsjoe en Sjikokoe in die noorde, Palau in die suide, Taiwan en die Filippynse eilande Luzon, Mindanao en Visayas in die weste, die Noordelike Mariana-eilande en Guam in die ooste. Die Filippynse See grens aan die Oos-Chinese See in die noordweste, die Suid-Chinese See in die weste en Celebessee in die suidweste.
Die Filippynse See is een van die diepste seë ter wêreld met die Filippynse trog wat 'n diepte van 11 034 m bereik. Die see het 'n oppervlakte van ongeveer 5 miljoen km².
Oorsig
Die Filippynse See is 'n randsee van die Wes-Stille Oseaan oos van die Filippynse argipel (vandaar die naam), wat 'n geskatte oppervlakte van vyf miljoen vk kilometer beslaan. Die Filippynse Seeplaat vorm die bodem van die see. Sy westelike grens is die eerste eilandketting in die weste, wat die Ryukyu-eilande in die noordweste en Taiwan in die weste behels. Die suidwestelike grens daarvan bestaan ​​uit die Filippynse eilande van Luzon, Catanduanes, Samar, Leyte en Mindanao. Sy noordelike grens sluit die Japannese eilande Honsjoe, Sjikokoe en Kioesjoe in. Sy oostelike grens is die tweede eilandketting na die ooste, wat bestaan ​​uit die Bonin-eilande en Iwo Jima in die noordooste, die Mariana-eilande (insluitend Guam, Saipan en Tinian) in die ooste, en Halmahera, Palau, Yap en Ulithi (van die Caroline-eilande) in die suidooste. Sy suidelike grens is Indonesië se Morotai-eiland.
Die see het 'n komplekse en diverse ondersese reliëf. Die vloer word in 'n strukturele kom gevorm deur 'n reeks geologiese verskuiwings en breuksones. Eilandboë, wat eintlik verlengde rante is wat bo die seeoppervlak uitsteek as gevolg van plaattektoniese aktiwiteit in die gebied, omsluit die Filippynse See in die noorde, ooste en suide. Die Filippynse argipel, Ryukyu-eilande en die Marianas is voorbeelde. Nog 'n prominente kenmerk van die Filippynse See is die teenwoordigheid van oseaniese trogte, waaronder die Filippynse trog en die Mariana trog, wat die diepste punt op aarde bevat.
Die Filippynse See word omring deur die Filippyne en Taiwan in die weste, Japan in die noorde, die Marianas in die ooste en Palau in die suide. Aangrensende seë sluit in die Celebes-see wat deur Mindanao en kleiner eilande in die suide geskei word, die Suid-Chinese See wat deur die Filippyne geskei word, en die Oos-Chinese See wat deur die Ryukyu-eilande geskei word.
Omvang
Die Internasionale Hidrografiese Organisasie definieer die Filippynse See as "die gebied van die Noord-Stille Oseaan langs die oostelike kus van die Filippynse Eilande", soos volg begrens:
Mariene biodiversiteit
Die Filippynse See het 'n mariene territoriale omvang van meer as 679 800 vk kilometer, en 'n eksklusiewe ekonomiese sone van 2,2 miljoen vk kilometer. Toegeskryf aan uitgebreide eiland-integrasies, bevat die Filippyne die hoogste aantal mariene spesies per oppervlakte-eenheid relatief tot die lande binne die Indo-Maleis-Filippyne-argipel, en is geïdentifiseer as die episentrum van mariene biodiversiteit.
Met sy insluiting in die Koraaldriehoek, omvat die Filippynse See meer as 3 212 visspesies, 486 koraalspesies, 800 seewierspesies en 820 bentiese algespesies, waarin die Verde-eilandgang gedoop word as "die middelpunt van die sentrum van mariene vis biodiversiteit".
Binne sy gebied is drie-en-dertig endemiese spesies visse geïdentifiseer, insluitend die blougevlekte engelvis (Chaetodontoplus caeruleopunctatus) en die seebaber (Arius manillensis). Die Filippynse marienegebied het ook 'n broei- en voedingsgebied geword vir bedreigde marienespesies, soos die walvishaai (Rhincodon typus), die doegong (Dugong dugon) en die megamondhaai (Megachasma pelagios). Binne die Suid-Chinese See het Filippynse wetenskaplikes 'n oorvloedige hoeveelheid seelewe en spesies ontdek wat die potensiaal het om ook by te dra tot biomediese vooruitgang van die Filippyne.
Koraaldriehoek
Die Koraaldriehoek (ook genoem die Indo-Maleisiese Driehoek) word beskou as die globale sentrum van mariene biodiversiteit. Sy totale oseaniese oppervlakte is ongeveer twee miljoen vierkante kilometer. Dit sluit die tropiese waters van Maleisië, Indonesië, die Filippyne, Timor-Leste, Papoea-Nieu-Guinee en Salomonseilande in. Die Filippynse eilande, wat op sy toppunt lê, maak 300 000 vk kilometer daarvan uit. Die deel van die Koraaldriehoek se koraalrifgebied wat binne die Filippyne lê, wissel van 10 750 vk kilometer tot 33 500 vk kilometer. Dit bevat meer as 500 spesies scleractinian of klipperige korale, en ten minste 12 endemiese koraalspesies.
Die Koraaldriehoek bevat 75% van die wêreld se koraalspesies (ongeveer 600 spesies). Dit is die tuiste van meer as 2000 soorte rifvisse, en ses van die wêreld se sewe spesies mariene skilpaaie (die valkbek, karkop, leerrug, groen skilpad, olyf ridley en seeskilpad). Daar is geen enkele oorsaaklike verklaring vir die buitengewoon hoë biodiversiteit wat in die Koraaldriehoek gevind word nie, maar die meeste navorsers het dit toegeskryf aan geologiese faktore soos plaattektoniek.
Die Filippynse See voorsien of ondersteun die lewensbestaan ​​van 120 miljoen mense, en is 'n bron van voedsel vir die Filippynse kusgemeenskappe en vir miljoene meer mense wêreldwyd. Walvishaai-toerisme in die Koraaldriehoek bied ook 'n bestendige bron van inkomste vir die omliggende gemeenskap. Die mariene hulpbronne in die Koraaldriehoek het 'n hoë ekonomiese waarde, nie net in die Filippyne nie, maar regoor die wêreld. Die lande rondom die Koraaldriehoek werk saam om hul mense te voorsien van tegniese bystand en ander hulpbronne wat nodig is om bewaring, volhoubaarheid, biodiversiteit, voedselsekerheid, bronne van bestaan ​​en ekonomiese ontwikkeling te bevorder.
Klimaatverandering beïnvloed die kus-ekosisteem wat in die Koraaldriehoek voorkom. Dit dra by tot stygende seevlakke en versuring van die see en stel dus seediere soos visse en skilpaaie in gevaar. Dit het 'n negatiewe uitwerking op plaaslike bronne van bestaan, soos visvang en toerisme. Dit maak ook die water warmer, wat korale in gevaar stel. Warmer water veroorsaak dat korale meer koolstofdioksied absorbeer. Dit verander die water se pH-balans en maak dit suur, 'n toestand waarby die korale nie aangepas is nie, en waarin hulle swak toegerus is om te oorleef.
Biologie
Die Filippynse See huisves 'n eksotiese mariene ekosisteem. Daar is 421 van die 577 bekende spesies korale in kuswaters, insluitend 19 seegraspesies en 30 spesies mangrove, wat albei voedingstowwe vir koraalstelsels is. Die Filippyne beskik ook oor 20 persent van die skulpvis wêreldwyd. Seeskilpaaie, haaie, murene, seekatte en seeslange, saam met talle spesies visse soos tuna kan algemeen waargeneem word. Daarbenewens dien die Filippynse See as baaiplek vir Japannese paling, tuna en verskillende walvisspesies.
Biodiversiteit
Die Filippynse See is 'n sentrum van mariene biodiversiteit sowel as 'n biodiversiteit-brandpunt. Minstens 418 spesies word egter bedreig weens onvolhoubare menslike praktyke.
Kate Lyn Sheil
Kate Lyn Sheil is 'n Amerikaanse aktrise, skryfster, en vervaardiger. Sy is bekend vir haar rolle in die rolprente You're Next (2011), V/H/S (2012), en The Sacrament (2013).
Desmapsamma
Desmapsamma is 'n genus van sponsdiere uit die klas van die Demospongiae (gewone sponse).
Filippynse See
Europese ontdekking
Die eerste Europeër wat die Filippynse See opgevaar het, was Ferdinand Magellaan in 1521, wat dit Mar Filipinas genoem het toe hy en sy manskappe in die Mariana-eilande was voor die verkenning van die Filippyne. Later is dit deur ander Spaanse ontdekkingsreisigers ontdek van 1522 tot 1565.
Puja
thumb|180px|’n Individuele puja. Puja (Devanagari: पूजा) is ’n aanbiddingsritueel in Hindoeïsme vir een of meer gode, ter ere van ’n gas of om ’n gebeurtenis spiritueel te vier. Die Sanskrit-woord pūjā beteken "eerbiedig, vereer, aanbid". Puja, die liefdevolle offer van lig, blomme en water of kos aan ’n godheid, is ’n essensiële ritueel in Hindoeïsme.
Filippynse See
Slag van die Filippynse See
’n Historiese geveg tussen die vlote van die Verenigde State en Japan het in die omgewing van die Filippynse See plaasgevind. Dit word die Slag van die Filippynse See genoem, en het van 19 tot 20 Junie 1944 naby die Mariana-eilande plaasgevind.
Puja
Gebruike
Puja-rituele word ook in Boeddhisme en Djainisme gehou. In Hindoeïsme word dit op ’n verskeidenheid geleenthede, tye en plekke gedoen. Dit kan ’n individuele puja tuis wees, of deel van ’n tempelseremonie of jaarlikse fees. In ander gevalle word dit gedoen as deel van deurgangsrites, soos ’n geboorte of troue, of voor ’n nuwe onderneming. Puja in Hindoeïsme is nie verpligtend nie. Vir sommige kan dit ’n daaglikse rirueel wees, vir ander periodiek en vir nog ander iets wat selde gedoen word.
Puja verskil volgens die sekte, streek, geleentheid en godheid. ’n Hindoe sal gewoonlik ’n puja alleen uitvoer, maar soms in die teenwoordigheid van ’n priester wat goed opgelei is in die ingewikkelde ritueel en gesange. In laasgenoemde geval kan kos, vrugte of soetgoed ingesluit wees as offerandes vir die fees of god; daarna word dit deur almal teenwoordig geniet.
Filippynse See
Slag van die Filippynse See
Japan het gesukkel om te herstel van die ernstige skade aan sy keiserlike vloot en lugkrag a.g.v. die geveg.
Die Slag was 'n belangrike deel van die Amerikaners se herwinning van die Filippyne en die Mariana-eilande van Japan.
Ontwikkelingsielkunde
Ontwikkelingsielkunde is die studie van die psigologiese ontwikkeling van die mens deur sy lewensloop. Hierdie rigting fokus hoofsaaklik op die kognitiewe, sosiale en morele ontwikkeling van kinders, pubers, volwassenes en bejaardes. Bekende sielkundiges wat geskryf het oor menslike ontwikkeling is Jean Piaget, Erik Erikson, Sigmund Freud en Carl Gustav Jung.
Filippynse See
Na die Tweede Wêreldoorlog
In 1989 het die Verenigde State se departement van verdediging die verlies van 'n een-megaton-kernbom in die Filippynse See tydens die Filippynse See A-4-voorval in 1965 onthul.
Na 'n eskalasie van die Spratly-eilande-geskil in 2011, het verskeie Filippynse regeringsagentskappe die benaming "Wes-Filippynse See" begin gebruik om na dele van die Suid-Chinese See te verwys. ’n Woordvoerder van PAGASA het egter gesê dat die see oos van die Filippynse argipel steeds die Filippynse See genoem sal word.
Trygve Lie
Trygve Lie (Noors: [ˌtɾyɡʋə ˈliː] ; 1896–1968) was 'n Noorse politikus en diplomaat. Hy was van 1946 tot 1952 die eerste sekretaris-generaal van die Verenigde Nasies.
Beknopte biografie
Later word hy tot die Storting (Noorweë se parlement) verkies. In 1935 word hy as die minister van Justisie benoem, 'n pos wat hy tot 1939 beklee en waarna hy as minister van Handel en Industrie aangestel is.
In 1940, na Noorweë deur Nazi-Duitsland ingeval is, beveel hy dat alle skepe na geallieerde hawens vaar. Lee dien tot in 1946 as die buitelandse minister van dié land se regering in ballingskap.
Lie lei in 1946 die Noorse delegasie na die Verenigde Nasies se konferensie in San Francisco, waar hy die voortou met die opstel van die reëls van die Veiligheidsraad neem. Hy was ook die aanvoerder van die Noorse delegasie na die VN se Algemene Vergadering van 1946. Op 1 Februarie 1946 word hy as die eerste sekretaris-generaal van die Verenigde Nasies verkies, 'n kompromis tussen die groot magte, nadat hy die verkiesing vir die voorsitter van die eerste Algemene Vergadering rakelings verloor. Hy het ook 'n belangrike rol met die vestiging van die VN op sy huidige ligging in Manhattan gespeel.
As sekretaris-generaal ondersteun Lie die stigting van Israel en Indonesië. Hy beywer hom vir die onttrekking van Sowjet-troepe uit Iran en 'n wapenstilstand in Kasjmir. Hy affronteer die Sowjetunie omdat hy steun werf vir die verdediging van Suid-Korea na die inval in 1950. Later beywer hy hom om die Sowjetunie, wat ondertussen die VN-vergaderings boikot, weer by die tafel te kry. Hy was gekant teen Spanje te toetrede tot die VN vanweë sy besware teen die regering van Francisco Franco. Hy bepleit erkenning vir die kommunistiese Volksrepubliek China by die VN nadat die Nasionale Party-regering na Taiwan verban is. Lie het geargumenteer dat die Volksrepubliek die enige regering is wat volledig aan die verpligtinge van die VN-lidmaatskap kon voldoen.
Die Algemene Vergadering verleng Lie se termyn in 1950 nadat die Veiligheidsraad 'n dooiepunt hieroor bereik. Die Verenigde State het elke ander kandidaat geweier en die Sowjetunie wou hom nie herbenoem nie vanweë se inmenging in die Koreaanse Oorlog. Die Sowjetunie weier om hom in sy tweede termyn as sekretaris-generaal te erken. Nadat jy deur Joseph McCarthy beskuldig is dat hy "dislojale" Amerikaners aanstel, wat volgens hom nodig was omdat die VN dringend amptenary na hul stigting benodig het, het Lie op 10 November 1952 bedank.
Lie bly na sy bedanking in Noorse politiek by die VN betrokke. Hy was onder meer van 1955 tot 1963 goewerneur (Fylkesmann) van Oslo en Akershus, Voorsitter van die Energieraad, Minister van Binnelandse Sake en Minister van Handel. Hoewel hy nooit oor 'n breë spektrum gewild was nie, het hy 'n reputasie as 'n pragmatiese, taai politikus verwerf.
Hy is op 30 Desember 1968 op 72-jarige ouderdom in Geilo, Noorweë, aan 'n hartaanval oorlede.
Wildemispel
Die Wildemispel (Vangueria infausta) is 'n boom wat aan die katjiepiering-familie, Rubiaceae behoort. Dit is inheems aan die suidelike en oostelike Afrotropiese gebied en kom in Angola, Botswana, Demokratiese Republiek die Kongo, Eswatini, Kameroen, Kenia, Malawi, Mosambiek, Kaprivistrook in Namibië, Rwanda, Soedan, Tanzanië, Uganda, Zambië en Zimbabwe voor. In Suid-Afrika kom die spesie in elke provinsie behalwe die Wes-Kaap voor.
Die vrugte word deur mense geëet en het 'n aangename appel-tipe smaak.
Die spesie het drie subspesies:
Die boom se FSA-nommer is 702.
Suzanne Crough
Suzanne Crough (6 Maart 1963 – 27 April 2015) was 'n Amerikaanse aktrise. Sy was bekend vir haar rolle in die televisiereekse The Partridge Family (1970), Goober and the Ghost Chasers (1973), Partridge Family 2200 AD (1974), en Wonder Woman (1975).
Denis Akiyama
Denis Akiyama (22 Junie 1952 – 28 Junie 2018) was 'n Kanadese akteur. Hy was bekend vir sy rolle in die rolprente Johnny Mnemonic (1995), Resident Evil: Afterlife (2010), Repo Men (2010), en Pixels (2015).
Jill Eikenberry
Jill Eikenberry (gebore 21 Januarie 1947) is 'n Amerikaanse aktrise en vervaardiger. Sy is bekend vir haar rolle in die rolprente Arthur (1981), Something Borrowed (2011), en Young Adult (2011), en in die televisiereeks L.A. Law (1986).
Gee My Jou Hand
Gee My Jou Hand is 'n Afrikaanse rolprent wat in 1963 uitgereik is. Die oorspronklike roman, Het van Verlangekraal, is deur Johann Bekker geskryf en is in 1983/'84 deur Jan Scholtz-films weer onder dié naam verfilm vir TV, met Sally Campher in die hoofrol.
Genre
Die rolprent is 'n drama.
Hoofrolspelers
Die hoofspelers is Theunis Botha, Hannelie Swanepoel, Bettie Theron.
Storielyn
Die rolprent gaan oor ’n opstandige skoolmeisie, Het Heiberg, wat in moeilike omstandighede grootword en talle probleme by die skool het, veral toe die dorp ’n nuwe skoolhoof kry.
Kathleen Crowley
Kathleen Crowley (26 Desember 1929 – 23 April 2017) was 'n Amerikaanse aktrise. Sy was bekend vir haar rolle in die rolprente The Farmer Takes a Wife (1953), Target Earth (1954), en The Rebel Set (1959), en in die televisiereeks Kraft Theatre (1947).
Hallie Eisenberg
Hallie Eisenberg (gebore 2 Augustus 1992) is 'n Amerikaanse aktrise. Sy is bekend vir haar rolle in die rolprente Paulie (1998), Bicentennial Man (1999), The Insider (1999), en Beautiful (2000).
Pitcairneilande
Die Pitcairneilande (Engels: Pitcairn Islands, Pitkern: Pitkern Ailen, amptelik die Pitcairn Group of Islands) is 'n groep van vier eilande in die suidelike deel van die Stille Oseaan en lê in Polinesië. Die vier eilande het 'n totale oppervlak van 47 vierkante kilometer met 'n bevolking van 47 mense en die hoofstad, Adamstown, het 'n bevolking van 39 mense.
Hulda Versteegh M.D.
Hulda Versteegh M.D. is 'n Afrikaanse rolprent wat in 1970 uitgereik is. Die oorspronklike verhaal was ’n roman deur Christine du Plessis wat in die laat sestigerjare as ’n vervolgverhaal in die tydskrif Huisgenoot verskyn het. Wilna Snyman speel die vroulike hoofrol.
Pitcairneilande
Die gebied se hoofstad Adamstown is op die tweede grootste eiland, Pitcairn, geleë. Die Pitcairneilande lê tussen Frans-Polinesië in die weste en die Paaseiland in die ooste en is die laaste oorsese gebied van die Verenigde Koninkryk in die Stille Oseaan.
Hulda Versteegh M.D.
Genre
Die rolprent is 'n romantiese drama.
Storielyn
’n Stadsmeisie trek na ’n klein dorpie waar haar kleredrag, rookgewoonte en opvatting oor godsdiens die konserwatiewe gemeenskap skok en daartoe lei dat hulle haar vermy. Dan raak sy en die dorp se jong predikant op mekaar verlief.
Inpersing
Inpersing of intrusie vind plaas wanneer magma van onder die aarde se oppervlak geleidelik in krake en openinge ingepers word. Soms word bestaande rots uit die pad gedruk, ’n proses wat miljoene jare kan duur. Wanneer die magma geleidelik afkoel en verhard, kritalliseer verskillende dele in minerale. Baie bergreekse, soos die Sierra Nevada in Kalifornië, is deur inpersing gevorm.
Intrusie is een van twee maniere waarop stollingsgesteente kan vorm; die ander is ekstrusie of vulkaanuitbarstings. Eersgenoemde vorm dus uit magma wat in die aardkors afkoel, terwyl ekstrusie bo die aarde se oppervlak plaasvind.
Daar is baie soorte inpersings, van bergreeksgroote batoliet tot dun are in die aardkors. Inpersings wat deur erosie ontbloot word, bedek soms groot oppervlakke. ’n Bekende voorbeeld van inpersing is Devils Tower in Noordoos-Wyoming in die VSA.
Vorms
Inpersings word geklassifiseer volgens die vorm en grootte van die intrusierots en sy verhouding met die omringende formasies:
Desmapsamma anchorata
Desmapsamma anchorata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmapsamma en tot die familie Desmacididae. Die wetenskaplike naam van die spesie is die eerste keer geldig gepubliseer in 1882 deur Carter.
Susan Eisenberg
Susan Eisenberg (gebore 21 Augustus 1964) is 'n Amerikaanse aktrise van Joodse afkoms.
Aliwal-Noord
Geografie en vervoer
Die dorp is geleë op die suidelike oewer van die Oranjerivier en is 206 km suid van Bloemfontein op die N6 nasionale hoofpad. Die Kraairivier sluit by die Oranjerivier aan net noordoos van die dorp. Suidwes van die dorp lê Kramberg wat tot ongeveer 2000 m bo seespieël reik.
Die sakekern en middedorp word omring deur die volgende woonbuurte: Dukathole, Hilton, Joe Gqabi, die Bronne (waar die bekende Aliwal Spa geleë is) en Arborsig. Vele inwoners en personeel van die Goedemoed Korrektiewe Dienste-fasiliteit (geleë aan die Vrystaatse kant van die Oranjerivier) gebruik ook gereeld die dorp se ondernemings, hospitaal, kerke en skole.
Die dorp word met naburige dorpe verbind deur 'n goeie padstelsel, en dien as deurgang vir toeriste op pad na oorde in die Oos-Kaapse Drakensberge. Die spoorwegstasie het gesluit, hoewel daar heelwat vragmotors aankom wat vrag vervoer van en na die groot graanmeule in die nywerheidsgebied. 'n Klein vliegveld met drie grasbedekte aanloopbane, die Aliwal-Noord-lughawe, kry maar min aftrek.
Ontstaansgeskiedenis
Aliwal-Noord is so genoem na aanleiding van die oorwinning wat sir Harry Smith, goewerneur van die Kaapkolonie, in 1847 in die slag van Aliwal, Indië, oor die leërs van Runjeet Singh behaal het. Hy het toe bekend geword as die held van Aliwal. In 1848 het die goewerneur die Oranjerivier as die grens van die Kaapkolonie geproklameer. Hy het sy sekretaris, J.C. Chase, as siviele kommissaris en magistraat benoem en hom gelas om 'n geskikte terrein vir sy hoofkwartier uit te soek. Chase het besluit op 'n terrein aan die linkeroewer van die Oranjerivier, en op 12 Mei 1849 is die hoeksteen van sy hoofkwartier gelê. Aan hierdie nuwe dorp is die naam Aliwal-Noord gegee. Die dorp het geleidelik uitgebrei en het in 1854 munisipale status verwerf. In 1876 is Aliwal-Noord telegrafies met die Suide verbind; in 1877 is begin met die ontginning van sy warmwaterbronne en in 1885 is 'n spoorweglyn na die dorp aangelê. Dit alles het aansienlik bygedra tot die ontwikkeling van die dorp.
Daar was nog 'n dorp in Suid-Afrika wat die naam "Aliwal" gedra het, maar dit het nie lank Aliwal-Suid geheet nie, en vandag staan dié dorp weer onder sy ou naam bekend, naamlik Mosselbaai.
Pieter de Wet se plaas
Die dorp is aangelê op die plaas Buffelsvallei, wat behoort het aan Pieter Jacobus de Wet, die eerste persoon wat hom permanent hier kom vestig het. De Wet en sy familie is begrawe op die rantjie naby die oorspronklike woonhuis en 'n monument is later deur die familie opgerig ter nagedagtenis aan die "stigter" van die dorp.
Die Tweede Vryheidsoorlog
Tydens die Tweede Vryheidsoorlog is 'n konsentrasiekamp net oos van die dorp in die bog van die Kraairivier aangelê. Daar kan ook drie sandsteenblokhuise uit die oorlogstyd in die dorp gevind word. 'n Aantal blokhuise van sandsakke en sink is ook hier opgerig, maar hulle het verwaarloos en is later vernietig. Die oorgang by die rivier tussen die Kaapkolonie en die Vrystaat was van groot belang vir die Engelse in hulle stryd teen die Boeremagte; daarom is die dorp swaar bewaak tydens die oorlogstyd.
Vandag kan talle monumente om die oorlog te gedenk in en om die dorp gevind word. By die suidelike uitgang van die dorp is 'n gedenktuin om die Boeremagte en hulle rol in die oorlog te gedenk. By een van die genoemde blokhuise is 'n gedenkteken en die grafte van 'n hele aantal Engelse soldate wat in die oorlog gesterf het. Naby die Kraairivier is 'n gedenksteen opgerig wat die plek aandui waar die konsentrasiekamp was. Die stoflike oorskot van die inwoners van die konsentrasiekamp is in die Gedenktuin herbegrawe.
Klimaat
Aliwal-Noord ontvang gemiddeld 533 mm reën per jaar, meestal gedurende die somermaande.
Gemiddelde dagtemperature wissel van 15,6 °C in Junie tot 29,7 °C in Januarie. Die omgewing is die koudste in Julie wanneer die kwik gemiddeld val tot -2 °C gedurende 'n wintersnag. Die rekordlaag van -9 °C is op 'n nag in Julie 2009 aangeteken.
Opleidingsinstansies
Benewens 'n groot aantal hoër- en laerskole in die dorp, is daar ook 'n tak van die Ikhala FET-kollege wat naskoolse opleiding in verskillende rigtings verskaf.
Sportklubs en -fasiliteite
Aliwal-Noord beskik vandag oor 'n hele aantal aktiewe sportklubs met goeie fasiliteite.
Toerisme
Aliwal-Noord is bekend om sy twee warm minerale bronne en albei lewer water van 36,9 °C met buitengewoon hoë konsentrasies minerale en gasse.
Desmanthus topsenti
Desmanthus topsenti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmanthus en tot die familie Desmanthidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Adrienne Shelly
Adrienne Shelly (24 Junie 1966 – 1 November 2006) was 'n Amerikaanse aktrise, skryfster en regisseuse. Sy is bekend vir haar rolle in die rolprente Trust (1990), Sudden Manhattan (1996), I'll Take You There (1999), en Waitress (2007).
Oorstroming
Oorstromings kom voor wanneer water hoër as die normale vlak styg en oorvloei op grond wat nie gewoonlik onder water is nie. Die water kan afkomstig wees van strome en riviere of, langs kuslyne, van die see. Daar is baie verskillende redes waarom riviere hul walle oorstroom. Die algemeenste oorsaak van oorstroming is swaar reën, sowel as smeltende ys en sneeu van bergagtige streke. In kusstreke kan massiewe storms soos orkane reusagtige golwe veroorsaak. Ander oorsake sluit in: grondstortings, dambreuke, aardbewings en vulkaniese aktiwiteit. 'n Kombinasie van probleme kan ook oorstromings veroorsaak. Kitsvloede is besonder gevaarlik.Dit kan ook baie gevaarlik raak vir kinders en ouer menses
Noodmaatreëls tydens oorstromings
Tydens oorstroming moet mense en diere so spoedig moontlik na hoërliggende grond geskuif word. Hierdie proses waar huise verlaat word op soek na veiliger plekke staan as ontruiming bekend. Hoewel daar tydens oorstromings orals water is, is dit meestal besoedel en kan dit nie gedrink word nie. Mense kan hulself op vloede voorberei deur vars drinkwater op te gaar en verskansings soos sandsakke te gebruik om die water te stuit of in 'n ander rigting weg te lei.
Voorkoming van oorstromings
Verskeie stappe kan geneem word om oorstromings te voorkom of die impak daarvan te verminder:
Impak van oorstromings
Oorstromings kan geweldige skade aan infrastruktuur aanrig. Geboue en huise kan ineenstort wat mense koud, honger en dakloos laat. Brûe en paaie kan weggespoel wat die gebied ontoeganklik maak (selfs vir reddingswerkers). Toevoer van elektrisiteit kan onderbreek word wat baie moderne geriewe en implemente nutteloos laat. Pypstelsels, soos riool en kraanwater kan ook vernietig word.
Op ekonomiese gebied kan besighede tot stilstand geruk word en maatskappye kan geweldige finansiële verliese ly.
Eerste oorstroming
Die eerste gedokumenteerde oorstroming kan in die Bybel in Genesis 6:5-8 gevind word. Hier word Noag deur God beveel om 'n ark te bou waarin hy, saam met verteenwoordigers van elke diersoort moes leef gedurende die tyd wat die wêreld deur 'n vloed vernietig is.
Joan Croydon
Joan Croydon (15 Mei 1908 – 23 April 1985) was 'n Amerikaanse aktrise. Sy was bekend vir haar rolle in die rolprent The Bad Seed (1956) en in die televisiereekse Hands of Mystery (1949), Armstrong Circle Theatre (1950), en The United States Steel Hour (1953).